Diari Oficial de la Generalitat Valenciana


Sumari del DOGV 5610, del 01-10-2007 (2007/11432)

DECRET 165/2007, de 28 de setembre, del Consell, pel qual se suspén parcialment la vigència de les normes subsidiàries de planejament del municipi de Buñol.
------------------------------------------------------------------------------------------------------------------------------------------------------------

### Dades del document

Número de DOGV
:   5610

Data del DOGV
:   01-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11187


Data del document
:   28-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * pla d'urbanisme

DECRET 165/2007, de 28 de setembre, del Consell, pel qual se suspén parcialment la vigència de les normes subsidiàries de planejament del municipi de Buñol. [2007/11785]
Les normes subsidiàries de Planejament del municipi de Buñol va ser aprovada definitivament per la Comissió Provincial d'Urbanisme de València l'1 de juny de 1987. Després del llarg període d'aplicació d'aquest instrument urbanístic, l'Ajuntament de Buñol va iniciar les labors per a la redacció del Pla general d'ordenació urbana que van comportar la superació de la fase de concert previ en data 26 de setembre de 2002, l'exposició al públic del Pla general mitjançant un acord del Ple de 28 d'abril de 2005 i l'aprovació provisional del Pla general per acord del Ple de 4 d'abril de 2006.
L'exposició al públic del Pla general va comportar la suspensió de l'atorgament de llicències per a aquelles àrees del territori les noves determinacions de les quals ocasionaren la modificació del règim urbanístic vigent fins que es produïra l'aprovació definitiva del pla general o pel transcurs del termini màxim de dos anys segons el, en el seu moment vigent, article 57 de la Llei 6/1994, de 15 de noviembre, de la Generalitat, reguladora de l'activitat urbanística.
Cal esmentar que, des de la data d'aprovació del document previ s'han aprovat diversos textos legals: Llei 4/2004, de 30 de juny, de la Generalitat, d'ordenació del territori i protecció del paisatge; Llei 10/2004, de 9 de desembre, de la Generalitat, del sòl no urbanitzable; Llei 16/2005, de 30 de desembre, de la Generalitat, urbanística valenciana, i el Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial i urbanística, als qual el procediment d'elaboració del Pla general ha tingut, preceptivament, que ajustar-se.
Davant d'aquesta situació, el Ple de l'Ajuntament de Buñol, en sessió de 2 de maig de 2007, va acordar instar al Consell que, mitjançant un decret, suspenga parcialment la vigència de les seues normes subsidiàries, exclusivament en cinc àrees concretes del municipi, fins a l'entrada en vigor del nou pla general. Per mitjà d'un escrit de data 22 de maig de 2007, l'Ajuntament, a sol·licitud del Servei de Coordinació Territorial de la conselleria de Territori i Habitatge, va remetre un informe en què ampliava la informació urbanística sobre la suspensió sol·licitada.
La proposta aprovada conté exclusivament cinc àrees de suspensió considerades com estrictament necessàries en comportar el seu desenvolupament parcial o total la impossibilitat de l'execució del Pla General d'Ordenació Urbana (PGOU) en tràmit, en afectar els objectius del mateix. Aquesta suspensió no privaria, en cap cas, a la generalitat dels particulars de la possibilitat de promoure l'edificació de les seues parcel·les.
Aquesta necessitat suspensió ve justificada en el mateix acord del Ple de data 2 de maig de 2007 i desenvolupada en l'informe de l'arquitecte municipal de data 22 de maig de 2007, que conté una descripció més detallada de les raons que fonamenten la petició de suspensió del planejament vigent en cadascuna de les referides àrees:
"Àrea 1: àmbit del sòl urbà residencial corresponent a la unitat d'execució núm. 7 de les normes subsidiàries de planejament de Buñol i l'àrea no consolidada situada entre els carrers Concordia, Roquillo, Jovellanos i carrer en Proyecto, núm. 10 (prolongació del carrer Portazgo).
Objecte: garantir l'execució de la via de circumval·lació i pas subterrani sobre el ferrocarril.
El PGOU preveu aquesta àrea com a sòl urbanitzable amb ordenació detallada, delimitant la unitat d'execució núm. 13. En la fitxa de gestió de la UE-13 s'estableix com a càrrega addicional i altres condicions: haurà de realitzar-se un pas inferior a la via de ferrocarril a la construcció de la qual hauran de contribuir proporcionalment les unitats d'execució 7, 13 i 14.
Igualment participa en l'obtenció de sòl de la xarxa primària parc Borrunes.
Àrea 2: àmbit del sòl urbà residencial entre el carrer Ruiz Pons, parc Urios, barranc de los Mudos i avinguda Blasco Ibáñez (corresponent a la UE-12 del PGOU).
Objecte: garantir la protecció del barranc i el seu parc limítrof de l'edificació.
Es tracta d'una àrea molt degradada situada en un punt neuràlgic de la zona Ventas i en la capçalera del parc fluvial. Són significatives les fotografies de la zona que determinen la necessitat actuar d'una forma global, conjugant l'ordenació amb els objectius del parc fluvial en tractar-se de l'accés de l'est de Las Ventas, barri de la Bota, barri San Rafael.
En l'actualitat hi ha risc imminent d'actuació aïllada que provocaria un bloqueig a l'accessibilitat que el futur parc es mereix.
Àrea 3: àmbit del sòl urbà residencial i tallers i industrial, no consolidat, entre els carrers Carretera de Godelleta, Francisco Ballester, avinguda Blasco Ibáñez i Guzmán Cárcel (corresponent a la UE-11 del PGOU).
Objecte: garantir la creació d'un equipament jardí que constituïsca una efectiva separació entre la zona industrial i residencial.
El PGOU preveu aquesta àrea com a sòl urbanitzable amb ordenació detallada, delimitant la unitat d'execució núm. 11. En la fitxa de gestió de la UE-11 es descriu l'execució de 4.677 m² de la zona verda dissenyada. Igualment participa en l'obtenció de sòl de la xarxa primària parc Borrunes.
Àrea 4: Sòl urbà Industrial al sud de la carretera de Godelleta.
Objecte: evitar la reimplantació d'indústria per la seua especial incidència negativa sobre el barri San Rafael.
L'activitat industrial tancada era una instal·lació de fabricació de paper limítrof amb el barri residencial de San Rafael. Aquesta ha sigut objecte recent de subhasta per embargament, la qual cosa permet considerar de forma justificada l'existència d'un risc de nova implantació industrial com autoritzen les normes subsidiàries.
Aquesta circumstància impossibilitaria el desenvolupament del sòl urbanitzable residencial previst en el PGOU, definit com el sector 14.
El sector 14 i 15 del PGOU són les propostes de desenvolupament residencial davant de l'esgotament d'aquest tipus de sòl de les vigents normes subsidiàries.
Àrea 5: àmbit del sòl urbà residencial corresponent a la unitat d'execució núm. 2 de les normes subsidiàries de planejament de Buñol.
Objecte: garantir una adequada connexió amb les infraestructures de comunicació existents de la zona prevista de desenvolupament residencial.
L'ordenació prevista en les normes subsidiàries, si s'executa, podria plantejar conflicte amb el desenvolupament del sector 15 previst en el PGOU en tràmit".
La possibilitat d'efectuar la suspensió que s'insta ve recollida expressament en l'article 102 de la Llei 16/2005, de 30 de desembre, de la Generalitat, urbanística valenciana, que regula la possibilitat que la suspensió es mantinga fins a l'entrada en vigor del nou pla en elaboració, i com a màxim, pel termini de quatre anys, i haurà d'establir el règim urbanístic aplicable transitòriament al municipi.
L'objectiu final d'aquesta suspensió és obtenir un òptim entorn del sòl urbà de Buñol, primant els interessos col·lectius sobre els particulars, i pretén la millora del traçat urbà i del trànsit rodat, mitjançant la creació de les corresponents infraestructures, la prestació de serveis públics, com també el desenvolupament sostenible del municipi, i la conseqüència directa de tot això és la millora de la qualitat de vida dels ciutadans i, per tant, redunda en benefici de l'interés general. Objectius que, en cas que es permeteren nous desenvolupaments contradictoris dels previstos en el nou pla general, podrien veure's hipotecats, generant situacions irreversibles a curt i mitjà termini.
L'excepcionalitat de la mesura aconsella la seua estricta limitació als aspectes mereixedors de protecció, per la qual cosa la suspensió haurà de cenyir-se a les zones expressament determinades per l'Ajuntament de Buñol en l'acord anteriorment referit, perseguint el menor perjudici possible per als interessos particulars, i aplicar-se, en tota la resta, les vigents normes subsidiàries. La suspensió no podrà excedir, en tot cas, del termini d'un any, període que es considera un termini més que suficient per a la finalització de les tasques d'elaboració del definitiu pla general d'ordenació urbana.
Tot això, atenent igualment a criteris de minimització de les responsabilitats administratives que resulten exigibles per aquesta suspensió, responsabilitat que correspon i assumeix l'Ajuntament de Buñol, en tant que administració responsable de l'elaboració del pla general que origina aquest decret.
Per això, vista la sol·licitud formulada per l'Ajuntament de Buñol, mitjançant un acord del Ple de l'Ajuntament de 2 de maig de 2007, per a la suspensió de la vigència de les normes subsidiàries de planejament de Buñol respecte a determinades àrees del sòl urbà de l'esmentat municipi, complits els tràmits procedimentals, a proposta del conseller de Medi Ambient, Aigua, Urbanisme i Habitatge, previa deliberació del Consell, en la reunió del dia 28 de setembre de 2007,
DECRETE
Article 1
Suspendre parcialment la vigència de les normes subsidiàries del municipi de Buñol, aprovades definitivament per la Comissió Provincial d'Urbanisme de València l'1 de juny de 1987, exclusivament respecte a l'ordenació de les cinc àrees referides en els annexos I i II d'este decret.
Article 2
La suspensió es mantindrà fins a l'entrada en vigor del nou pla en tramitació i com a màxim pel termini d'un any.
Article 3
El règim urbanístic transitori aplicable en els sectors afectats per la suspensió del planejament durant la vigència d'aquesta és el següent:
- Suspensió d'acords de programació i de l'atorgament de llicències de parcel·lació i demolició.
- Seran admissibles les sol·licituds de llicències per a execució d'obres de tancament, les de conservació, restauració i rehabilitació d'edificacions existents i, en general, les obres de caràcter menor, sempre que l'augment de volum que s'ha d'autoritzar en parcel·les unifamiliars no sobrepasse l'edificabilitat establida en el vigent pla general.
DISPOSICIÓ FINAL
Única
Aquest decret entrarà en vigor el dia que es publique en el Diari Oficial de la Comunitat Valenciana.
Valencia, 28 de setembre de 2007.
El president de la Generalitat,
Francisco Camps Ortiz
El conseller de Medi Ambient,
Aigua, Urbanisme i Habitatge,
José Ramón García Antón
ANNEX IANNEX II
- Àrea 1: àmbit del sòl urbà residencial corresponent a la unitat d'execució núm. 7 de les normes subsidiàries de planejament de Buñol i l'àrea no consolidada situada entre els carrers Concordia, Roquillo, Jovellanos i carrer en Proyecto, núm. 10 (prolongació del carrer Portazgo).
- Àrea 2: àmbit del sòl urbà residencial entre el carrer Ruiz Pons, parc Urios, barranc de Los Mudos i avinguda Blasco Ibáñez (corresponent a la UE-12 del PGOU).
- Àrea 3: àmbit del sòl urbà residencial i tallers i industrial, no consolidat, entre els carrers Carretera de Godelleta, Francisco Ballester, avinguda Blasco Ibáñez i Guzmán Cárcel (corresponent a la UE-11 del PGOU).
- Àrea 4: sòl urbà Industrial al sud de la carretera de Godelleta.
- Àrea 5: àmbit del sòl urbà residencial corresponent a la unitat d'execució núm. 2 de les normes subsidiàries de Planejament de Buñol.